**NOTĂ DE FUNDAMENTARE**

|  |
| --- |
| **Secţiunea 1****Titlul actului normativ** **HOTĂRÂRE****pentru modificarea Hotărârii Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”** |
| **Secţiunea a 2-a****Motivul emiterii actului normativ** |
| 1. **Descrierea situaţiei actuale**

Potrivit art. 133 alin.(1) lit. a) din Legea nr. 292/2011 - Legea asistenţei sociale cu modificările și completările ulterioare, de la bugetul de stat se alocă fonduri pentru finanţarea programelor de interes naţional, elaborate de Ministerul Muncii și Justiției Sociale, precum şi de alte autorităţi ale administraţiei publice centrale cu atribuţii în domeniul serviciilor sociale şi aprobate prin hotărâre a Guvernului.În baza prevederilor art. 96 din Legea nr. 448/2006 privind protecţia şi promovarea drepturilor persoanelor cu handicap, republicată, Autoritatea Naţională pentru Persoanele cu Dizabilități, denumită în continuare ANPD, poate finanţa sau, după caz, cofinanţa programe de interes naţional care au ca scop integrarea, incluziunea socială şi profesională a persoanelor cu handicap, precum şi creşterea calităţii vieţii acestora, ale căror obiective generale sunt stabilite prin actul normativ invocat.Convenţia privind drepturile persoanelor cu dizabilităţi, denumită în continuare Convenția, ratificată de România încă din anul 2010, recunoaşte dreptul egal al tuturor persoanelor cu dizabilităţi la o viaţă independentă în comunitate, cu şanse egale cu ale celorlalţi şi obligă statele părti să ia măsurile eficiente şi adecvate pentru a se asigura că persoanele cu dizabilităţi se bucură pe deplin de acest drept şi de deplina integrare în comunitate şi participare la viaţa acesteia.În ciuda acestor obligativităţi asumate, România este încă tributară unui sistem instituţionalizat de protecţie socială, cu aproximativ 2,3% (18.032 persoane cu dizabilităţi) din totalul persoanelor cu dizabilităţi de la nivel national aflat într-o instituţie publică rezidenţială de asistenţă socială pentru persoanele adulte cu dizabilităţi. În privinţa numărului de centre destinate persoanelor adulte cu dizabilităţi instituţionalizate, acestea sunt de 273 de centre rezidențiale, altele decât locuințe protejate.România se angajează să mobilizeze resursele necesare pentru eliminarea barierelor astfel încât nicio persoană cu dizabilităţi să nu fie discriminată, marginalizată, exclusă sau abuzată, iar alegerile şi aspiraţiile ei să fie respectate şi sprijinite, transpunând astfel în realitate măsura *O societate fără bariere pentru persoane cu dizabilități* din cadrul capitolului *Politici publice în domeniul muncii și justiției sociale* din *Programul de Guvernare* care se referă la faptul că vor fi implementate programe de interes național privind dezinstituționalizarea și prevenirea instituționalizării, asigurând coerenţa politicilor în domeniul dizabilităţii precum şi între diferite nivele şi mecanisme de guvernanţă, dar şi concordanţa acestora cu principiile şi obiectivele stabilite în tratatele şi convenţiile internaţionale la care România este parte.În intervalul 2015-2023, țara noastră şi-a asumat reducerea numărului persoanelor adulte cu dizabilități din instituțiile de tip vechi la 15.111. Programele de dezinstituționalizare vor fi realizare cu finanțare europeană, prin POR 2014-2020, și națională, prin programele de interes național.Observând trendul ascendent al numărului persoanelor adulte cu dizabilități instituționalizate, este necesar ca politicile publice şi programele de finanţare să fie orientate spre dezinstituționalizarea persoanelor adulte cu dizabilități.În acest context, prin Hotărârea Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate" au fost stabilite scopul, obiectivele generale și specifice, indicatorii fizici și cei de eficienţă și alocarea bugetară ale Programului de Interes Naţional în domeniul protecţiei şi promovării drepturilor persoanelor cu dizabilităţi "Înfiinţarea de servicii sociale de tip centre de zi, centre respiro/centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate".Având în vedere necesitatea continuării demersurilor referitoare la crearea condițiilor de realizare a procesului de dezinstituționalizare a persoanelor adulte cu dizabilități, în vederea atingerii indicatorilor asumați prin POR 2014 – 2020, se impune modificarea HG nr. 798/2016 în ceea ce privește alocarea anuală a bugetului acordat.De asemenea, având în vedere că în urma celor 3 sesiuni de selecție publică de proiecte PIN derulate s-a constatat interesul relativ scăzut al potențialilor beneficiari de a accesa finanțarea unor proiecte din cadrul programului de interes naţional aprobat prin Hotărârea Guvernului nr. 798/2016, se impune modificarea unor prevederi ale acestuia, pentru atragerea mai multor aplicanți în procesul de dezinstituționalizare.Scopul propunerii de Program de Interes Naţional este cel aprobat aprobat prin Hotărârea Guvernului nr. 798/2016, si anume: reducerea numărului de persoane cu dizabilități instituționalizate precum și prevenirea instituționalizării prin crearea de servicii specializate în comunitate. Implementarea programului se realizează la nivel județean de către: DGASPC în parteneriat cu ONG-uri și, după caz, autoritățile publice locale, care pot pune la dispoziție spațiile necesare dezvoltării infrastructurii.Programul de Interes Naţional va fi derulat pe o perioadă de 3 ani (2018 - 2020).Organizarea şi desfăşurarea activităţilor noilor servicii sociale trebuie să respecte prevederile Standardelor minime de calitate pentru acreditarea serviciilor sociale destinate persoanelor adulte cu dizabilităţi, aprobate prin Ordinul ministrului muncii, familiei, protecţiei sociale şi persoanelor vârstnice nr. 67/21.01.2015.Serviciile sociale nou înfiinţate trebuie să fie amplasate în comunitate astfel încât să permită accesul beneficiarilor la toate resursele şi facilităţile ei: sănătate, educaţie, muncă, cultură, petrecerea timpului liber, relaţii sociale. De asemenea, trebuie să fie poziţionat accesibil faţă de mijloacele de transport şi faţă de alte servicii din comunitate.Potrivit prevederilor art. 1 alin (3) din Hotărârea Guvernului nr. 50/2015 privind organizarea, funcţionarea şi atribuţiile Autorităţii Naţionale pentru Persoanele cu Dizabilităţi, cu modificările şi completările ulterioare, ANPD coordonează la nivel central activităţile de protecţie şi promovare a drepturilor persoanelor cu dizabilităţi, elaborează politicile, strategiile şi standardele în domeniul protecţiei şi promovării drepturilor persoanelor cu dizabilităţi, asigură urmărirea aplicării reglementărilor din domeniul propriu şi controlul activităţilor de protecţie şi promovare a drepturilor persoanelor cu dizabilităţi.  ANPD, în calitate de autoritate centrală de coordonare a implementării Convenţiei a elaborat Strategia naţională "O societate fără bariere pentru persoanele cu dizabilităţi", 2016-2020 și Planul operațional pentru implementarea acesteia, aprobate prin Hotărârea Guvernului nr. 655/2016 pentru aprobarea Strategiei naţionale "O societate fără bariere pentru persoanele cu dizabilităţi" 2016 - 2020 şi a Planului operaţional privind implementarea Strategiei naţionale "O societate fără bariere pentru persoanele cu dizabilităţi" 2016 - 2020\*), Programul de interes național reprezentând unul din instrumentele de implementare a obiectivelor stabilite în Strategia națională.Totodată, conform art. 4 lit. g) din Hotărârea Guvernului nr. 50/2015, ANPD acţionează pentru promovarea alternativelor de tip familial la protecţia instituţionalizată a persoanelor cu dizabilităţi, prin dezvoltarea şi diversificarea serviciilor de zi şi a celor de tip familial și coordonează şi monitorizează implementarea strategiei naţionale în domeniul dizabilităţii, implicit a programului de interes național. |
| 1. **Schimbări preconizate**

În contextul necesității continuării demersurilor referitoare la crearea condițiilor de realizare a procesului de dezinstituționalizare a persoanelor adulte cu dizabilități și în vederea atingerii indicatorilor asumați prin POR 2014 – 2020, propunerea de modificare va asigura cadrul legislativ necesar dezvoltării reţelei de servicii sociale de tip centre de zi, centre respiro/ centre de criză şi locuinţe protejate pentru persoane adulte cu dizabilități, pentru perioada 2018-2020.Prin prezentul proiect de act normativ se au în vedere următoarele:* realizarea unei concordanțe între denumirea instituției din al cărei buget se aprobă fondurile necesare pentru finanțarea programului de interes naţional, având în vedere Hotărârea Guvernului nr. 12/2017 privind organizarea şi funcţionarea Ministerului Muncii şi Justiţiei Sociale;
* reglementarea realizării evaluării şi selecţiei proiectelor din cadrul programului de către ANPD, în baza unei metodologii de selectare şi finanţare a programului de interes naţional aprobată prin ordin al ministrului muncii şi justiţiei sociale.

Totodată, se propune modificarea Anexei la Hotărârea Guvernului nr. 798/2016 astfel încât prin programul de interes naţional „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate” să se asigure următorii indicatori de eficiență:- reducerea cu minim 244 a numărului de persoane adulte cu dizabilităţi din institutiile de tip vechi;- creşterea numărului de locuinţe protejate cu 61;- creşterea numărului de centre de zi cu 38;- creșterea numărului de centre respiro / centre de criză cu 8.De asemenea, perioada de derulare și bugetul aferent se vor modifica astfel:  Perioadă de derulare Programul se derulează pe o perioadă de 3 ani, respectiv 2018 - 2020. Buget  Bugetul aferent acestui program de interes naţional este de 51.200 mii lei, din care:- 10.240 mii lei în anul 2018;- 30.720 mii lei în anul 2019;- 10.240 mii lei în anul 2020.De centrele de zi vor beneficia persoane cu dizabilităţi care vor fi dezinstituţionalizate din structurile de tip vechi precum şi persoane cu dizabilităţi din comunităţile respective, cărora în prezent nu li se oferă servicii prin care să se prevină instituţionalizarea.De centrele respiro vor beneficia persoane cu dizabilităţi din comunităţile respective, cărora în prezent nu li se oferă servicii prin care să se prevină instituţionalizarea.Prin programul de interes naţional se propune dezvoltarea de locuinţe protejate care facilitează procesul de integrare în comunitate facând tranziţia de la instituţiile de tip vechi, prin dobândirea de deprinderi, competenţe şi abilităţi necesare integrării. |
| 1. **Alte informaţii**

Având în vedere necesitatea dezvoltării serviciilor sociale pentru persoanele adulte cu dizabilităţi cu scopul dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării, se impune adoptarea prezentului act normativ.Detalii privind obiectivele programului, modul de elaborare a propunerilor de proiect și evaluarea proiectelor vor fi cuprinse în Ghidul solicitantului. Ghidul este aprobat prin decizie a președintelui Autorității Naționale pentru Persoanele cu Dizabilități și cuprinde în principal următoarele informații:a) informații generale privind Autoritatea finanțatoare;b) cerințele minime de calificare solicitate de Autoritatea finanțatoare și documentele care urmează să fie prezentate de solicitant pentru îndeplinirea cerințelor respective;c) termenii de referință;d) instrucțiuni privind datele-limită care trebuie respectate și formalitățile care trebuie îndeplinite;e) instrucțiuni privind modul de elaborare și de prezentare a propunerii tehnice și financiare;f) informații privind criteriile aplicate pentru atribuirea convenției de finanțare nerambursabilă;g) modelul convenției de finanțare nerambursabilă. |
| **Secţiunea a 3-a****Impactul socio-economic al prezentului act normativ** |
| **1. Impact macro-economic**Actul normativ nu se referă la acest subiect. |
| **11.Impactul asupra mediului concurenţial şi domeniul ajutoarelor de stat**Prezentul act normativ nu se refera la acest subiect.  |
| **2. Impact asupra mediului de afaceri**Actul normativ nu se referă la acest subiect. |
| **21. Impact asupra sarcinilor administrative**Actul normativ nu se referă la acest subiect. |
| **22. Impact asupra întreprinderilor mici şi mijlocii**Actul normativ nu se referă la acest subiect. |
| **3.Impact social**Prezentul act normativ are în vedere dezinstituţionalizarea persoanelor cu dizabilităţi aflate în instituţii de tip vechi şi prevenirea instituţionalizării persoanelor cu dizabilităţi aflate în comunitate.Totodată, implementarea acestui program va duce la creșterea calității vieții persoanelor cu dizabilități dezinstituționalizate. |
| **4. Impact asupra mediului**Actul normativ nu se referă la acest subiect. |
| 1. **Alte informaţii**

**Nu este cazul.** |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)** |
| - în mii lei (RON) - |
| Indicatori | Anul curent | Următorii patru ani | Media pe patru ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, în plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c)bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |  |  |  |  |  |  |
| 3. Impact financiar plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |
| **7. Alte informaţii**Asigurarea fondurilor necesare implementării Programului de Interes Naţional în anii 2018-2020 se efectuează cu încadrarea în bugetul aprobat Ministerului Muncii, și Justiției Sociale, respectiv Autorității Naţionale pentru Persoanele cu Dizabilităţi. |
| **Secţiunea a 5-a****Efectele prezentului act normativ asupra legislaţiei în vigoare** |
| **1. Măsuri normative necesare pentru aplicarea prevederilor prezentului act normativ:** **a) acte normative în vigoare ce vor fi modificate sau abrogate, ca urmare a intrării în vigoare a prezentului act normativ;**Prezentul act normativ nu se referă la acest subiect.**b)** **acte normative ce urmează a fi elaborate în vederea implementării noilor dispozitii.** - ordin al ministrului muncii şi justiţiei sociale pentru aprobarea Metodologiei de selectare şi finanţare a programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate” |
| **11.Compatibilitatea prezentului act normativ cu legislaţia în domeniul achiziţiilor publice****a) impact legislativ - prevederi de modificare şi completare a cadrului normativ în domeniul achizițiilor publice, prevederi derogatorii;**Nu este cazul.**b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziții publice, structură organizatorică internă a autorităţilor contractante.**Nu este cazul. |
| **2.Conformitatea prezentului act normativ** **cu legislaţia comunitară în materie cazul proiectelor ce transpun prevederi comunitare** Prezentul act normativ nu se referă la acest subiect.  |
| **3. Măsuri normative necesare aplicării directe a actelor normative comunitare**  Prezentul act normativ nu se referă la acest subiect.  |
| **4. Hotărâri ale Curţii de Justiţie a Uniunii Europene** Prezentul act normativ nu se referă la acest subiect.  |
| **5. Alte acte normative şi sau documente internaţionale din care decurg angajamente** Prezentul act normativ nu se referă la acest subiect.  |
| **6. Alte informaţii**Nu este cazul. |
| **Secţiunea a 6-a****Consultările efectuate în vederea elaborării pezentului act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate**Prezentul act normativ nu se referă la acest subiect.  |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul prezentului act normativ**Prezentul act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care prezentul act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.**Proiectul de act normativ a fost transmis, spre consultare, Federaţiei Autorităţilor Locale din România, Asociaţiei Municipiilor din România, Asociaţiei Oraşelor din România, Asociaţiei Comunelor din România şi Uniunii Naţionale a Consiliilor Judeţene din România. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**Actul normativ nu se referă la acest subiect. |
| **5. Informaţii privind avizarea de către:**a) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţei e) Curtea de ConturiProiectul de act normativ va fi suspus avizării Consiliului Legislativ și Consiliul Economic și Social. |
| **6. Alte informaţii**Prezentul act normativ a constituit obiectul întâlnirii *Consiliului de Analiză a Problemelor Persoanelor cu Handicap* la sediul Autorității Naționale pentru Persoanele cu Dizabilități. |
| **Secţiunea a 7-a****Activităţi de informare publică privind elaborarea****şi implementarea prezentului act normativ** |
| **1. Informarea societăţii civile cu privire la necesitatea elaborării prezentului act normativ**La elaborarea prezentului act normativ au fost respectate prevederile Legii nr.52/2003 privind transparenţa decizională în administraţia publică, republicată, prin publicarea proiectului pe site-ul MMJS. |
| **2. Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice**Prezentul act normativ nu se referă la acest subiect. |
| **3. Alte informaţii**Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a prezentului act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente**Prezentul act normativ nu se refera la acest subiect. |
| **2. Alte informaţii**Nu este cazul. |

Faţă de cele prezentate a fost elaborat prezenta Hotărâre a Guvernului pentru modificarea Hotărârii Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”, pe care o supunem spre aprobare Guvernului.

**MINISTRUL MUNCII ȘI JUSTIȚIEI SOCIALE,**

**LIA - OLGUȚA VASILESCU**

 **Avizăm favorabil:**

|  |  |
| --- | --- |
| **VICEPRIM-MINISTRU, MINISTRUL DEZVOLTĂRII REGIONALE, ADMINISTRAȚIEI PUBLICE ȘI FONDURILOR EUROPENE** **PAUL STĂNESCU**  | **MINISTRUL FINANŢELOR PUBLICE****IONUŢ MIŞA** |
| **MINISTRUL JUSTIŢIEI****TUDOREL TOADER** |
|  |  |